PRIMĂRIA MUNICIPIULUI SATU MARE

DIRECŢIA ECONOMICĂ
NR. 60.837/26.10.2026 
În temeiul prevederilor art. 136, alin. (8), lit. b) din O.U.G. nr. 57/2019 privind Codul administrativ, cu modificările și completările ulterioare, directorul executiv al Direcției Economice formulează următorul:
RAPORT DE SPECIALITATE

la proiectul de hotarâre privind aprobarea rectificării Bugetului local de Venituri si Cheltuieli al municipiului Satu Mare pe anul 2026
Constatând necesitatea aprobării rectificării Bugetului local de Venituri şi Cheltuieli al municipiului Satu Mare pe anul 2026, 

Având în vedere prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În conformitate cu prevederile Legii nr. 43/27.03.2026 a bugetului de stat pe anul 2026,

Conform prevederilor Legii nr. 153/28.06.2017, Lege-cadru privind salarizarea personalului plătit din fonduri publice, cu modificările şi completările ulterioare,

Luând în considerare Contractul de finanţare încheiat între Ministerul Dezvoltării Regionale și Administraţiei Publice şi Municipiul Satu Mare în cadrul Programului Național PNDL II, pentru finanțarea Podului peste râul Someș, Contractele de finanţare în cadrul Programului Operațional Regional 2021-2027, încheiate între Ministerul Dezvoltării Regionale și Administraţiei Publice şi Municipiul Satu Mare, Contractele de finanţare nerambursabilă încheiate între Administrația Fondului pentru Mediu şi Municipiul Satu Mare, Contractele de finanțare încheiate în cadrul Programului Național pentru Redresare și Reziliență precum și Contractele de finanțare încheiate în cadrul Programului Național de investiții Anghel Saligny,

Ținând cont de Actele adiționale la contractul de finanțare încheiat între Municipiul Satu Mare și Ministerul Dezvoltării, Lucrărilor publice și Administrației, pentru finanțarea Podului peste râul Someș – Amplasament strada Ștrandului,

Având la bază prevederile art. 217 din O.U.G. nr. 57/2019 privind Codul administrativ, cu modificările şi completările ulterioare,

În conformitate cu prevederile art. IV, alin. 4, lit. b, din Ordonanţa de urgenţă nr. 26 din 6 iunie 2012, privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, cu modificările şi completările ulterioare,

În baza Legii nr. 273/2006 privind finanţele publice locale, cu modificările şi completările ulterioare,

Având în vedere prevederile Legii nr. 292/2011, actualizată, a asistenţei sociale, cu modificările şi completările ulterioare,

Luând în considerare prevederile Hotărârii Guvernului nr. 382 privind repartizarea pe unități/subdiviziuni administrativ-teritoriale și pe unități de învățământ a sumei prevăzute în Legea bugetului de stat pe anul 2026 nr. 43/2026 pentru finanțarea Programului național „Masă sănătoasă”,

Având la bază prevederile H.G. nr. 451/12.06.2026 privind repartizarea sumelor corespunzătoare cotei prevăzute la art. 7 alin. (1) lit. e) din Legea bugetului de stat pe anul 2026 nr. 43/2026, pentru finanţarea instituţiilor publice de spectacole din subordinea autorităţilor administraţiei publice locale ale unităţilor administrativ-teritoriale din judeţe, respectiv teatre, opere şi filarmonici,

Având în vedere adresa D.S.P. Satu Mare nr. 8.598/01.09.2026, înregistrată la D.A.S. Satu Mare cu nr. 15.172/09.09.2026 privind  comunicarea transferurilor din bugetul de stat către bugetele locale pentru finanțarea sănătății,
Având la bază prevederile H.G. nr. 768/24.09.2026 privind repartizarea sumelor corespunzătoare cotei prevăzute la art. 7 alin. (1) lit. e) din Legea bugetului de stat pe anul 2026 nr. 43/2026, pentru finanţarea instituţiilor publice de spectacole din subordinea autorităţilor administraţiei publice locale ale unităţilor administrativ-teritoriale din judeţe, respectiv teatre, opere şi filarmonici,
Analizând solicitările depuse şi ţinând cont de veniturile care se preconizează a se încasa de către municipiul Satu Mare în anul 2026,

În baza art. 129, al. 2, lit. „b”, alin. 4, lit. „a” din O.U.G nr. 57/2019 privind Codul administrativ, cu modificările şi completările ulterioare,

În temeiul art. 139, alin. 3 lit. „a”, respectiv art. 196, alin. 1, lit. a din O.U.G nr. 57/2019 privind Codul administrativ, cu modificările şi completările ulterioare,
Propunem ca Bugetul local de venituri şi cheltuieli al municipiului Satu Mare pe anul 2026,  la Secţiunea de funcţionare, să fie aprobat la nivelul sumei de 359.386.814 lei.
În ceea ce privește Secțiunea de funcționare a bugetului local de venituri și cheltuieli al municipiului Satu Mare, la partea de venituri se propun următoarele influențe: 

· Majorarea cu suma de 208.000 lei la poziția „Impozit și taxă pe teren persoane fizice”, cu suma de 148.149 lei la poziția „Impozit și taxă pe teren persoane juridice”, cu suma de 68.000 lei la poziția ”Impozitul și taxa pe teren extravilan”, cu suma de 1.603.000 lei la ”Impozitul și taxa pe clădiri persoane fizice”, cu suma de 1.109.509 lei la ”Impozitul și taxa pe clădiri persoane juridice”, cu 33.000 lei la  ”Alte venituri din prestări servicii” și cu suma de 64.000 lei la ”Taxe și tarife pentru eliberare licențe”, urmare a depășirii plafonului aprobat în buget,
· Majorarea cu suma de 3.005.142 lei a poziției ”Sume repartizate pentru finanțarea instituțiilor de spectacole, urmare a H.G. nr. 768/24.09.2026 privind repartizarea sumelor corespunzătoare cotei prevăzute la art. 7 alin. (1) lit. e) din Legea bugetului de stat pe anul 2026 nr. 43/2026, pentru finanţarea instituţiilor publice de spectacole din subordinea autorităţilor administraţiei publice locale ale unităţilor administrativ-teritoriale din judeţe, respectiv teatre, opere şi filarmonici,
· Majorarea cu suma de 1.000.000 lei a vărsământului din Secțiunea de funcționare în Secțiunea de dezvoltare a bugetului local în vederea acoperirii unor cheltuieli de capital.

În ceea ce priveşte Secţiunea de funcţionare a Bugetului local la partea de cheltuieli, repartizarea sumelor propuse se prezintă în felul următor:

Cap. 51 AUTORITĂȚI PUBLICE

Propunerea la acest capitol este de diminuare cu suma de 10.000 lei la titlul Alte cheltuieli, sume ce reprezintă contribuția instituției la Fondul de handicap, rămasă disponibilă până la sfârșitul anului.

Cap. 54 ALTE SERVICII PUBLICE GENERALE 
Propunerea la acest capitol este de diminuare cu suma de 20.000 lei la titlul Cheltuieli cu bunuri și servicii, sumă rămasă disponibilă până la sfârșitul anului.
Cap. 55 TRANZACŢII PRIVIND DATORIA PUBLICĂ ŞI ÎMPRUMUTURI

Propunerea la acest capitol este de diminuare cu suma de 650.000 lei, sumă ce reprezintă c/v dobânzi și este disponibilă până la sfârșitul anului. Aceste cheltuieli sunt aferente contractelor de credit pe care municipalitatea le are angajate începând cu anul 2021. 
Cap. 65 ÎNVĂŢĂMÂNT

Propunerea la acest capitol este de majorare cu suma de 780.000 lei la titlul Cheltuieli de personal și se compune din 600.000 lei pentru plata salariilor angajaților din creșele din municipiu (adresa nr. 5.547/12.10.2026 a instituției Creșa Satu Mare) și 180.000 lei pentru naveta cadrelor didactice. Totodată s-a procedat la regularizarea sumei de 39.774 lei de la titlul Cheltuieli cu bunuri și servicii la titlul Alte transferuri.
Cap. 66 SĂNĂTATE

Propunerea pentru acest capitol este de majorare cu suma de 45.000 lei, la titlul Cheltuieli cu bunuri și servicii. Suma este alocată în baza adresei D.A.S. Satu Mare cu nr. 17.169/06.10.2026 și va fi utilizată pentru decontarea cheltuielilor la cabinetele școlare din unitățile de învățământ din municipiul Satu Mare. 
Cap. 67 CULTURĂ, RECREERE ŞI RELIGIE

Propunerea pentru acest capitol este de majorare cu suma de 4.965.142 lei și este repartizată după cum urmează:

*  pentru instituţiile care funcţionează în subordinea Consiliului local Satu Mare:

* alocarea suplimentară a sumei de 3.005.142 lei Teatrului de Nord Satu Mare conform prevederilor H.G. nr. 768/24.09.2026 privind repartizarea sumelor corespunzătoare cotei prevăzute la art. 7 alin. (1) lit. e) din Legea bugetului de stat pe anul 2026 nr. 43/2026, pentru finanţarea instituţiilor publice de spectacole din subordinea autorităţilor administraţiei publice locale ale unităţilor administrativ-teritoriale din judeţe, respectiv teatre, opere şi filarmonici. Bugetul rectificat în valoare de 18.259.242 lei va fi repartizat după cum urmează: 

•
14.995.000 lei reprezintă cheltuieli de personal,

•
3.076.117 lei pentru asigurarea cheltuielilor cu bunuri şi servicii,

•
188.125 lei pentru virarea sumelor aferente persoanelor cu handicap neangajate la nivelul instituţiei.

* alocarea suplimentară a sumei de 1.500.000 lei Clubului Sportiv Municipal Olimpia Satu Mare. Bugetul rectificat în valoare de 12.000.000 lei va fi repartizat după cum urmează:  

•
1.000.000 lei reprezintă cheltuieli de personal,

•
11.000.000 lei pentru asigurarea cheltuielilor cu bunuri şi servicii.

Sumele suplimentare alocate vor acoperi diferența rămasă la plata drepturilor rezultate din contractele de activitate sportivă aferente lunii octombrie la toate secțiile, drepturile aferente lunii noiembrie precum și cheltuieli reprezentând taxe F.R.F., supliment de efort, cazare și masă la meciurile oficiale, semicantonament la fotbal, tricouri de antrenament personalizate, servicii de reabilitare medicală, servicii de promovare evenimente, decont ecografie la secția fotbal, cheltuieli de recuperare medicală, viza medicină sportivă, mentenanță aplicație contabilitate, cheltuieli de birotică, servicii de curățenie, chirie teren antrenament, cheltuieli generate de evenimentul ”Alege un sport”,  energie electrică, etc. 
* alocarea suplimentară a sumei de 400.000 lei Centrului Cultural G.M. Zamfirescu Satu Mare. Bugetul rectificat în valoare de 7.400.000 lei va fi repartizat după cum urmează:  
 •
600.000 lei reprezintă cheltuieli de personal,

•
6.150.000 lei pentru asigurarea cheltuielilor cu bunuri şi servicii, sume necesare pentru organizarea de evenimente culturale și sportive,
•
650.000 lei sume alocate pentru cofinanțare acțiuni culturale și sportive.

Cap. 68 ASIGURĂRI ŞI  ASISTENŢĂ SOCIALĂ

Propunerea la acest capitol este de majorare cu suma de 331.640 lei rezultată din:

· Majorarea cu suma de 300.000 lei la titlul la titlul Cheltuieli cu bunuri și servicii. Suma este alocată în baza adresei D.A.S. Satu Mare cu nr. 17.169/06.10.2026 pentru acoperirea cheltuielilor de funcționare a instituției D.A.S. Satu Mare,

· Majorarea cu suma de 31.640 lei a poziției Restituiri de fonduri din anii precedenți, ca urmare a virării unor sume către D.S.P. Satu Mare. Planul rezultat este la nivelul încasărilor realizate până în prezent.
Totodată s-a procedat la reașezarea sumei de 750.000 lei de la titlul Alte cheltuieli (indemnizații persoane cu handicap) la titlul Cheltuieli de personal (salarii asistenți persoane cu handicap).

Cap. 70 LOCUINŢE, SERVICII ŞI DEZVOLTARE PUBLICĂ
Propunerea la acest capitol este de majorare cu suma de 797.018 lei rezultată din:

· Majorarea cu suma de 1.752.250 lei la titlul Cheltuieli cu bunuri și servicii, Subcapitol Alte cheltuieli, sumă necesară pentru realizarea unor lucrări de reparații curente pe raza municipiului, respectiv acoperirea contravalorii apei meteorice ce urmează a fi facturate de operatorul de apă și canalizare în următoarele luni,
· Diminuarea cu suma de 1.000.000 lei la titlul Cheltuieli cu bunuri și servicii, Subcapitol Iluminat, sume rămase disponibile,

· diminuare cu suma de 232 lei la titlul Restituiri de fonduri din anii precedenți, ca urmare a încasării de sume. Planul rezultat este la nivelul încasărilor realizate până în prezent.

Cap. 74 PROTECȚIA MEDIULUI
Propunerea la acest capitol este de majorare cu suma de 1.500.000 lei la titlul Cheltuieli cu bunuri și servicii, sumă necesară pentru acoperirea contravalorii serviciilor de salubritate ce urmează a fi facturate în următoarele luni. Sumele suplimentare alocate vor acoperi diferența rămasă la plata contravalorii facturii aferente serviciilor de salubritate din luna octombrie precum și a celor aferente lunii noiembrie.
 Cap. 84 TRANSPORTURI

Propunerea la acest capitol este de diminuare cu suma de 2.500.000 lei la titlul Rambursări de împrumuturi. Intenția inițială a fost de a face o plată anticipată la unul dintre împrumuturile pe care municipiul le are în derulare, însă datorită situației economice actuale, acest lucru nu mai este posibil.

Având la bază cele prezentate mai sus înaintăm Consiliului local al municipiului Satu Mare, Proiectul de hotărâre privind aprobarea rectificării Bugetului local de Venituri si Cheltuieli al municipiului Satu Mare pe anul 2026, cu propunere de aprobare.

